**3. NAK Fejér megyei borverseny**

**2019**

A **Nemzeti Agrárgazdasági Kamara Fejér Megyei Igazgatósága** együttműködve a Velencei-tavi Kistérségért Alapítvánnyal meghirdeti a **Fejér megyei borverseny**t, amelyre tisztelettel meghívjuk a megye bortermelőit és pezsgőgyártóit.

A borverseny médiapartnere a **Velence Rádió 1**

**A nevezés feltételei:**

* A versenyre a Fejér megyében termelt szőlőből készült palackozott, illetve palackozásra szánt, címkével ellátott borok, illetve a Fejér megyében lévő borászati üzemekben készült gyöngyöző borok, pezsgők nevezhetőek.
* A tulajdonosnak a nevezett borból legalább 300 liternyi készlettel kell rendelkeznie.
* A borokból fajtánként 0,7-1 literes palack esetén 3-3 palack, illetve 0,5 literes palack esetén 4-4 palack mintát kell leadni.

**A minták leadásának és a nevezési lap kitöltésének végső határideje 2019. április 30. (kedd). A mintákat hétfő-csütörtök 8:00-16:00, péntek 8:00-13:00 között az alábbi helyszíneken lehet leadni:**

* Móri Falugazdász Iroda: 8060 Mór, Wekerle u. 31.
* Bicskei Falugazdász Iroda: 2060 Bicske, Szent István u. 7-11. fsz. 143.
* Lajoskomáromi Falugazdász Iroda: 8136 Lajoskomárom, Komáromi út 6.
* Székesfehérvári NAK központ: 8000 Székesfehérvár, Fürdő utca 1.
* Velencei-tavi Kistérségért Alapítvány irodája: Halász-kastély, Kápolnásnyék, Deák Ferenc utca 10.

**Nevezési díj:**

Fajtánként 3.150.- Ft + ÁFA (br. 4.000.- Ft), amelyet a minták leadásakor kapott postai csekken kell megfizetni.

A nevezési díjról kiállított számlát postai úton küldjük ki a megadott címre.

A borokat a felkért szakértőkből álló bizottságok 100 pontos bírálati módszerrel értékelik.

Az ünnepélyes eredményhirdetés 2019. szeptember 21-én a kápolnásnyéki Halász-kastélyban lesz egy szakmai konferenciával egybekötve.

Székesfehérvár, 2018. március 01.

L. Simon László s.k.

 megyei alelnök